فقيقصات بالفرماج والهريسة بأشكال متنوعة كلنا كنعرفو أن المملحات أو الفقيقصات من مهمة جدا وضروري تكون موجودة فمائدة عاشوراء خصوصا ملي يجي عندنا شي ضيف وأنا بسلامتكم كنحماق على المطبخ وعلى شي حاجة سميتها الابتكار هادشي علاش كتنبتار فاي حاجة باش نختص باطباقي الخاصة لي لابد نتفنن فيها باش تجي مميزة وهادشي لي درت فهاد المملحات لي جاو لذاذ وبنان وهشاش لي ذاقهم مكيشبعش منهم هادشي علاش جيت نتشاركهم معاكم اليوم ونتمنى يعجبوكم . المقادير : 4 بيضات زلافة زيت وزبدة 2 خمارات حمرين الزا شوية الخميرة المعجونة ماشي بزاف 2 باكيات لافاني كاس كبير حليب دافي نافع وجنجلان جهد كاس صغير مخلط بحسب الدوق القليل من الملح ملعقة من الهريسة نصف زلافة من الفرماج الاحمر والدقيق بحسب الخليط طريقة التحضير : جمعي كولشي وعملي حرابل وقطعهم بالمقص او الموس حسب الشكل لي بغيتو ودخليهم الفرن لي تكوني سخنتيه ومن بعد ما يتحمرو مزيان خرجيهم وخليهم حتى يبردوا عاد قدميه بالصحة والراحة. ملاحظة يمكن ليك تقسمي العجينة إلى اجزاء وضيفي على كل جزء ملون غذائي حسب المتوفر وحسب الذوق باش يكونو الفقيقصات المالحين بالوان مختلفة . وجبت ليكم هاد الوصفة أيضا في هاد الفيديو للاستفادة أكثر.